Kom hier! - www.bybelkennis.co.za
In Markus 1:16 – 20 lees ons van Jesus wat sy eerste dissipels roep. Hy sê vir hulle: Kom hier! Kom saam met My, en Ek sal julle vissers van mense maak. Nêrens in die Bybel lees ons van God wat iemand roep en dan met hom oor die voorwaardes van sy roeping onderhandel nie.
Nêrens roep Jesus iemand op ‘n proefbasis nie. As God roep, het ons twee keuses: of ons volg Hom of ons volg Hom nie
Ons kan Jesus ook nie op ons voorwaardes volg nie – so ‘n kafeteria benadering waar ons kies wat ons wil doen en wat nie, lei tot toeskouers en nie volgelinge nie. Lidmaatskap van ‘n gemeente is nie dieselfde as om lid by ‘n gesondheidsklub te wees nie. Die kerk het nie kliënte of verbruikers van goedere en dienste nie. In die kerk is die kliënt nie koning nie; die kerk is nie daar om aan kliënte se behoeftes te voldoen nie.
Ons moet ontslae raak van die verbruikersmodel in die kerk – geen onderhandelings met Jesus as Hy ons roep nie. Jesus roep. Ons volg. God bepaal die voorwaardes.